Αυτοκράτορας Κόγκον

Ο Αυτοκράτορας Κόγκον (光厳天皇, Kōgon-tennō, 1 Αυγούστου 1313 – 5 Αυγούστου 1364) ήταν ο πρώτος από τους Αυτοκράτορες της Βόρειας Αυλής κατά την περίοδο της Βόρειας και Νότιας Αυλής (Nanboku-chō) στην Ιαπωνία. H βασιλεία του εκτείνεται από το έτος 1331 ως το 1333.

 Καταγωγή 
Πριν από την άνοδό του στον θρόνο κατά την περίοδο Νανμπόκου-Τσό, το προσωπικό του όνομα (imina) ήταν Kαζουχίτo-σιννό (量仁親王).Titsingh, p. 286. Ήταν ο τρίτος γιος του Αυτοκράτορα Γκο-Φουσίμι της γραμμής Τζιμγιόιν. Η μητέρα του ήταν η Kόγκιμον-ιν Νέισι (広義門院寧子). Υιοθετήθηκε από τον θείο του, Αυτοκράτορα Χαραζόνo. Η οικογένειά του περιελάμβανε τις εξής συζύγους και τέκνα:

 Αυτοκράτειρα: Αυτοκρατορική Πριγκίπισσα Γιοσίκo (懽子内親王) αργότερα Σενσέιμον-ιν (宣政門院), κόρη του αυτοκράτορα Γκο-Ντάιγκo
 Δεύτερη κόρη: (γενν. 1335)
 Τρίτη κόρη: Αυτοκρατορική πριγκίπισσα Mιτσούκo (γενν. 1337, 光子内親王)
 Σύζυγος: Αυτοκρατορική πριγκίπισσα Χισάκo (寿子内親王) αργότερα Kιάνμον-ιν (徽安門院), κόρη του Αυτοκράτορα Χανζόνo
 Κυρία των τιμών: Σαντζό Σούσι (三条秀子) αργότερα Γιόροκουμον-ιν (陽禄門院), κόρη του Oγκιμάτσι Σάντζο Kινχίντε
 Πρώτη κόρη: (γενν. 1333)
 Πριγκίπισσα.
 Πρώτος γιος: Αυτοκρατορικός Πρίγκιπας Oκιχίτo (興仁親王) μετέπειτα Αυτοκράτορας Σουκό.
 Δεύτερος γιος: Αυτοκρατορικός Πρίγκιπας Iγιαχίτo (弥仁親王) μετέπειτα Αυτοκράτορας Γκο-Κόγκον.
 Nαΐσι: Iμα-νo-κάτα, κόρη του Σαϊόντζι Σανεχίρα.
 Nαΐσι: Ντάι-νo-κάτα, κόρη του Σαϊόντζι Σανεακίρα.
 Τέταρτος Γιος: Αυτοκρατορικός Πρίγκιπας Σοντσό (1344–1378, 尊朝親道親王)
 Πριγκίπισσα.
 Nαΐσι: Iτσίτζo-νo-τσουμπόνε, κόρη του Oγκιμάτσι Kινκάγκε
 Αυτοκρατορικός πρίγκιπας Γιοσιχίτo (απεβ. 1415, 義仁親王)
 Nαΐσι: κόρη του Oϊνομικάντo Φουγιουούτζι
 κόρη: (1331–1402)
 Άγνωστη
 Κόρη: Χανάριν Σόνγκεν (απεβ. 1386, 華林恵厳)

 Γεγονότα της ζωής του Kόγκον 
Στη διάρκεια της ζωής του, ο Kόγκον και οι γύρω του πίστευαν ότι κατέλαβε τον θρόνο των Χρυσανθέμων από τις 22 Οκτωβρίου 1331 The twentieth day of the ninth month of the third year of Gentoku, according to the traditional lunisolar calendar έως τις 7 Ιουλίου 1333.The twenty-fifth day of the fifth month of the second year of Shōkei, according to the traditional lunisolar calendar Ο Kαζουχίτo-σινό ονομάστηκε πρίγκιπας διάδοχος και διάδοχος του αυτοκράτορα Γκο-Ντάιγκo της γραμμής Νταϊκακούτζι το 1326. Αυτή τη στιγμή στην ιαπωνική ιστορία, με απόφαση του σογκουνάτου Kαμακούρα, ο θρόνος θα εναλλάσσονταν μεταξύ των γραμμών Νταϊκακούτζι και Τζιμγιόιν κάθε δέκα χρόνια. Ωστόσο, ο Γκο-Ντάιγκo δεν συμμορφώθηκε με αυτή τη διαπραγματευόμενη συμφωνία.

Το 1336, ο Tακαούτζι εγκατέστησε τον μικρότερο αδελφό του Kόγκον στον θρόνο ως Αυτοκράτορα Kομγιό. Ο Γκο-Ντάιγκo κατέφυγε στο Γιοσίνo, στην επαρχία Γιαμάτo και συνέχισε να διεκδικεί τον θρόνο, καθιερώνοντας αυτό που θα γινόταν γνωστό ως Νότια Αυλή. Η αυλή του Κομγιό παρέμεινε στο Κιότο και θα ονομαζόταν Βόρεια Αυλή. Αυτό σηματοδότησε την αρχή της περιόδου της Βόρειας και Νότιας Αυλής της Ιαπωνικής ιστορίας, η οποία διήρκεσε μέχρι το 1392.

Τον Απρίλιο του 1352, εκμεταλλευόμενος μία οικογενειακή διαμάχη στη φυλή Aσικάγκα γνωστή ως Αναταραχή Kαν-ό, ο αυτοκράτορας Γκο-Μουρακάμι της Νότιας Αυλής κατέλαβε το Κιότο και μετέφερε τον Αυτοκράτορα Kόγκον, τον αυτοκράτορα Kομγιό, τον Αυτοκράτορα Σουκό και τον διάδοχο Tαντάχι. Τελικά κατέληξαν στο Aνάου, την τοποθεσία της Νότιας Αυλής.

Μετά από αυτό, ο Kόγκον κρατήθηκε σε κατ' οίκον περιορισμό για το υπόλοιπο της ζωής του. Στα τελευταία του χρόνια, ασπάστηκε τον Βουδισμό Ζεν και απεβίωσε στις 5 Αυγούστου 1364.

 Εποχές της βασιλείας του Kόγκον 
Τα χρόνια της βασιλείας του Kόγκον προσδιορίζονται πιο συγκεκριμένα από περισσότερα από ένα ονόματα εποχής (nengō).

 Περίοδος πριν από το Nανμπόκου-τσό
 Γκενκό (1331–1334)
 Kένμου (1334–1336)

 Νότια αυλή της περιόδου Nανμπόκου-τσό
 Εποχές όπως υπολογίζονται από τη νόμιμη Αυλή (όπως καθορίζεται από το κείμενο Mέιτζι)
 . . .

 Βόρεια αυλή της περιόδου Nανμπόκου-τσό
 Εποχές όπως υπολογίζονται από την υποτιθέμενη Αυλή (όπως προσδιορίζεται από το κείμενο του Μέιτζι)
 Σόκεϊ (1332–1338)

 Αντίπαλοι της Νότιας Αυλής 
 Αυτοκράτορας Γκο-Ντάιγκο

 Δείτε επίσης 
 Αυτοκράτορας της Ιαπωνίας
 Κατάλογος Αυτοκρατόρων της Ιαπωνίας
 Αυτοκρατορική λατρεία
 Αυτοκράτορας Γκο-Κόγκον

 Σημειώσεις 
δεξιά|μικρογραφία|120x120εσ| Ιαπωνικό αυτοκρατορικό kamon — ένα στυλιζαρισμένο άνθος χρυσάνθεμου

 Βιβλιογραφικές αναφορές 
 Ponsonby-Fane, Richard Arthur Brabazon. (1959). The Imperial House of Japan. Kyoto: Ponsonby Memorial Society. OCLC 194887
 Titsingh, Isaac, ed. (1834). [Siyun-sai Rin-siyo/Hayashi Gahō, 1652], Nipon o daï itsi ran; ou, Annales des empereurs du Japon. Paris: Oriental Translation Fund of Great Britain and Ireland.

Κατηγορία:Ιάπωνες Αυτοκράτορες
Κατηγορία:Σελίδες με πηγές CS1 στα Ιαπωνικά (ja)
Κατηγορία:Λήμματα που περιέχουν κείμενο στα ιαπωνικά